stanford-oval/wikipedia huggingface dataset:
For the Revolution
Aiheesta muualla

For the Revolution Discogsissa. (englanniksi)
Albumi For the Revolution Encyclopaedia Metallum -sivustolla (englanniksi)
Kalmah
| --- | --- |
Studioalbumit:   Swamplord  They Will Return  Swampsong  The Black Waltz  For the Revolution  12 Gauge  Seventh Swamphony  Palo  Kalmah 
Demot:  Svieri Obraza
Georg Baronin

Baronin (kesk.) Vladimir Kirpitšnikovin kuulustelussa
Georg Baronin (31. maaliskuuta 1895 Viipuri – 28. joulukuuta 1992) oli suomalainen Venäjän keisarillisen armeijan tykistöaliluutnantti ja Suomen armeijan luutnantti. Hän oli viimeinen elossa ollut Venäjän keisarillisessa armeijassa upseerina palvellut suomalainen.
Baroninin vanhemmat olivat Viipurin linnan komendantti, kapteeni Andrei Baronin ja Anna Baronin. Perheessä oli yhteensä neljä poikaa ja yksi tytär. Hän kävi Viipurin venäläistä reaalilyseosta 4 luokkaa. Vanhempien kuoltua Boronin ja hänen sisaruksensa joutuivat orpolasten kotiin Hatsinaan lähelle Pietaria. Boronin kävi täällä 7-luokkaisen lyseon loppuun. Hän pyrki vapaaehtoisena armeijaan ja palveli upseerioppilaana Konstantinin tykistöopistossa Hatsinassa, josta hän valmistui 1916 aliluutnantiksi.
Baronin osallistui ensimmäiseen maailmansotaan Minskin rintamalla toukokuusta 1916 lokakuuhun 1917. Hän palveli Siperialaisen 2. tarkka-ampujarykmentin 5. patterissa ja sitten 132. jalkaväkidivisioonan 132. erillisessä tykistöpatteristossa. Kerenskin hallituksen kukistuttua syksyllä 1917 Boronin haki eron armeijan palveluksesta ja Suomen kansalaisena hän palasi Suomeen vuoden 1917 lopulla.
|
Suomessa Baronin suoritti asevelvollisuutensa Viipurin Rannikkotykistöpataljoonaan kuuluneessa Härkölän 6-tykkisessä patterissa toimien muun muassa patterin päällikkönä. Hänet määrättiin 4. elokuuta 1918 IV patteriston nuoremmaksi upseeriksi. Asevelvollisuuden suoritettuaan hän muutti Helsinkiin ja oli työssä eräässä kotelotehtaassa. Tilgmannin kirjapaino osti sitten tehtaan ja Baronin pääsi kirjapainon palvelukseen. Talvisodan aikana hän oli tulkkina II armeijakunnan esikunnassa ja jatkosodan aikana IV armeijakunnan esikunnassa. Baronin osallistui muun muassa Porlammin motista vangiksi jääneen kenraalimajuri Vladimir Kirpitšnikovin kuulusteluihin. Baronin ylennettiin sodan aikana luutnantiksi ja kotiutettiin jo jatkosodan aikana iän perustella. Baronin jatkoi sitten kirjaltajan työssä ja jäi eläkkeelle 1966.
Baronin oli naimisissa Maria Waseniuksen (k. 1978) kanssa. Heillä oli kolme tytärtä ja kaksi poikaa, joista toinen oli Valdemar Baronin. Viimeksi Baronin asui nuorimman tyttärensä perheessä Helsingissä. Hän kuoli vuonna 1992 97-vuotiaana ja oli tällöin viimeinen elossa ollut Venäjän keisarillisessa armeijassa upseerina palvellut suomalainen.
José Argumedo

| José Argumedo> Henkilötiedot |
| --- | --- |
Koko nimi:  Jose Eduardo Argumedo Barraza
Syntynyt: 14. lokakuuta 1988 Tepic, Nayarit
Kansalaisuus:   Meksiko
Nyrkkeilijä
Lempinimi:  Tecuala
Painoluokka:  Korsisarja
Kätisyys:  oikeakätinen (orthodox)
Ammattilaistilastot
Ottelut:  23
Voitot:  19
– tyrmäysvoitot:  10
Tappiot:  3
Ratkaisemattomat:  1
Ei tuomiota/ mitätöity:  0
José Argumedo ( s 14. lokakuuta 1988 Tepic, Nayarit, Mexiko ) on meksikolainen ammattinyrkkeilijä ja hallitseva korsisarjan IBF liiton maailmanmestari.
Ammattiura

Ensimmäisessä ammattiottelussaan Argumedo hävisi Oswaldo Novoalle. IBF liiton mestaruuden Argumedo voitti vuoden 2015 joulukuussa Katsunari Takayamalta teknisellä tuloksella yhdeksännen erän jälkeen.
Aiheesta muualla

Luettelo ammattinyrkkeilyotteluista boxrec.com sivustolla
Javier Chevantón

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Ernesto Javier Chevantón Espinosa
Syntymäaika: 17. elokuuta 1980 (ikä 44)
Syntymäpaikka:  Juan Lacaze, Uruguay
Pelipaikka: hyökkääjä
Pituus: 178 cm
Paino: 72 kg
Seura
Seura:  Liverpool Montevideo
Pelinumero: 19
Seurat
| Vuodet | Seura | O | (M) |
| 1997–2001 |  Danubio | 57 | (49) |
| 2001–2004 |  Lecce | 87 | (46) |
| 2004–2006 |  Monaco | 50 | (20) |
| 2006–2010 |  Sevilla | 34 | (8) |
| 2010 | →  Atalanta (laina) | 12 | (2) |
| 2010–2011 |  Lecce | 14 | (2) |
| 2011–2012 |  Colón | 15 | (6) |
| 2012–2013 |  Lecce | 10 | (5) |
| 2013 |  QPR | 2 | (0) |
| 2014– |  Liverpool | 10 | (3) |
| Yhteensä | Yhteensä | 291 | (141) |
Maajoukkue
| 2001–2008 |  Uruguay | 22 | (7) |
 Seurajoukkueuran tilastot kattavat vain kansalliset sarjat, päivitetty kauden 2013–2014 jälkeen.  Maajoukkueuran tilastot päivitetty 15. joulukuuta 2014.
Ernesto Javier Chevantón Espinosa (s. 12. elokuuta 1980 Juan Lacaze, Uruguay) on uruguaylainen jalkapalloilija, joka edustaa kaudella 2014–2015 Uruguayn toiseksi korkeimmalla sarjatasolla pelaavaa Liverpool Montevideota. 178 senttimetriä pitkän Chevantónin pelipaikka on hyökkääjä.
Chevantón on pelannut pääsarjatasolla uruguaylaisissa Danúbiossa ja Liverpool Montevideossa, Italian Serie A:n Leccessä ja Atalantassa, Ranskan Ligue 1:n Monacossa, Espanjan Primera Divisiónin Sevillassa sekä Argentiinan Primera Divisiónin Colónissa.
Uruguayn maajoukkueessa Chevantón pelasi 22 ottelua ja teki seitsemän maalia vuosina 2001–2008.
Saavutukset

Sevilla:
UEFA Cupin voitto: 2006–2007
UEFA Super Cupin voitto: 2006–2007
UEFA Super Cupin toinen sija: 2007–2008
Copa del Reyn voitto: 2006–2007, 2009–2010
For the Sake of Revenge

| For the Sake of Revenge Sonata Arctica |
| --- | --- | --- |

Livealbumin tiedot
 Äänitetty : 2. helmikuuta 2006 livenä
 Julkaistu: toukokuu 2006
 Tyylilaji: power metal
 Kesto: CD: 69.54
 Levy-yhtiö: Nuclear Blast
Sonata Arctican muut julkaisut
| Reckoning Night 2004 | For the Sake of Revenge (live) 2006 | The Collection 2006 |
For the Sake of Revenge on Sonata Arctican vuonna 2006 julkaistu livealbumi ja -DVD. Se sisältää Shibuya AX -klubilla Tokiossa, Japanissa 2. helmikuuta 2005 äänitetyn konsertin. DVD-version mukana tulee myös yhtyeen kommenttiraita sekä The Men of the North in the Land of the Rising Sun -dokumentti.
For the Sake of Revengen CD-julkaisu viihtyi Suomen virallisella albumilistalla 11 viikkoa, parhaimmalla sijoituksellaan 25. DVD-julkaisu sen sijaan oli julkaisuviikollaan DVD-listan ensimmäisellä sijalla, pysyen listalla 10 viikkoa. DVD-painos myi kultaa (5 000 kpl).
Yhtyeen kokoonpano

Tony Kakko – laulu
Henrik Klingenberg – kosketinsoittimet
Jani Liimatainen – kitara
Marko Paasikoski – basso
Tommy Portimo – rummut
Kappaleet

| 0 | 1 | 2 |
| --- | --- | --- |
|  DVD "Intro (Prelude for Reckoning)"  "Misplaced"  "Blinded No More"  "Full Moon / White Pearl, Black Oceans..."  "Victoria's Secret"  "Broken"  "8th Commandment"  "Shamandalie"  "Kingdom for a Heart"  "Replica"  "My Land"  "Black Sheep"  "Sing in Silence / The End of This Chapter"  "San Sebastian"  "Gravenimage"  "Don't Say a Word"  "The Cage"  "Vodkaa (Hava Nagila)"  "Outro (Draw Me)" |  |  CD "Intro (Prelude for Reckoning)" – 2.16   "Misplaced" – 4.43   "Blinded No More" – 5.16   "FullMoon / White Pearl, Black Oceans..." – 5.49   "Victoria's Secret" – 5.03   "Broken" – 5.26   "8th Commandment" – 3.56   "Shamandalie" – 3.54   "Kingdom for a Heart" – 4.17   "Replica" – 4.08   "My Land" – 4.36   "Black Sheep" – 4.00   "Gravenimage" – 2.23   "Don't Say a Word" – 6.35   "The Cage/Vodka Hava Naquila sing a long" – 7.26  |
Arvostelut

Imperiumi: 7-/10
Aiheesta muualla

For the Sake of Revenge Discogsissa. (englanniksi)
Albumi For the Sake of Revenge Encyclopaedia Metallum -sivustolla (englanniksi)
Fredrik Lorenz Nyberg

Fredrik Lorenz Nyberg (18. heinäkuuta 1768 Viapori – 14. maaliskuuta 1831 Helsinki) oli senaattori ja kamarineuvos (1808).
Nybergin vanhemmat olivat sotakomissaari Gabriel Nyberg (1738-1797) ja Helena Christina Wahlberg (1744-1830). Hänen puolisonsa oli tukholmalainen Catharina "Caisa" Margareta Löfman (1782-1845). Nyberg kirjoittautui Viaporin linnoitusväkeen vuonna 1778, kadetti hänestä tuli upseerintutkinnon suorittamisen jälkeen vuonna 1784. Hän opiskeli vuodesta 1785 alkaen Turun akatemiassa etenkin matematiikkaa ja toimi samasta vuodesta Suomen linnoitusväen prikaatin kamarikirjurina. Heille syntyi tytär Fredrika Albertina Lovisa "Louise" Nyberg Rotkirch (1814-1891), joka meni naimisiin noin vuonna 1833 luutnantti Evert Karl Axel Rotkirchin (1805-1874) kanssa, joka sai vaimonsa perintönä omistukseensa Talin kartanon.
Vuonna 1787 Fredrik Lorenz Nybergistä tuli kamarikirjuri Suomen pääkomissariaattiin, vuonna 1788 sotareviisori ja vuonna 1790 sotakamreeri Savon sotilasjaoston sotakomissiaraatiiin. Nyberg osallistui Suomen sotaan vuosina 1808–1809 ylisotakomissaarina ja muonitusintendenttinä. Sen jälkeen hän toimi Ruotsissa, mutta siirtyi takaisin Suomeen vuonna 1814. Hän oli hallituskonseljin sota-asiaintoimituskunnan päällikkö vuodesta 1815 ja kamaritoimituskunnan päällikkö vuodesta 1816. Hän erosi palveluksesta vuonna 1825. Nyberg loi valtion menosäännölle pohjan. Reinhold Hausen on julkaissut Nybergin sota-ajan kirjeiden kopiokirjan nimellä Bref och uppteckningar från kriget i Finland (Svenska litteratursällskapet i Finland, 1916).
Gabriele Giannantoni

Gabriele Giannantoni vuonna 1976.
Gabriele Giannantoni (30. heinäkuuta 1932 Perugia – 1998 Rooma) oli italialainen filosofi ja poliitikko.
Filosofina Giannantoni tutki erityisesti antiikin filosofiaa. Hän kirjoitti muun muassa esisokraatikoista, Sokrateesta, Aristoteleesta ja epikurolaisuudesta sekä toimitti antiikin filosofian tekstejä. Giannantoni toimi Rooman Sapienza-yliopiston antiikin filosofian historian professorina sekä Italian Consiglio Nazionale delle Ricerchen antiikin ajattelun keskuksen (Centro di Studio del Pensiero Antico) johtajana.
Poliitikkona Giannantoni toimi Italian kommunistisessa puolueessa ja osallistui muun muassa koulujärjestelmän uudistamiseen.
Teoksia

Cirenaici: raccolta delle fonti antiche : traduzione e studio introduttivo. Firenze: Sansoni, 1958
(toim.) I presocratici : testimonianze e frammenti. Bari: Laterza, 1969
Che cosa ha veramente detto Socrate. Roma: Ubaldini, 1971
(toim.) Opere / Aristotele. Roma; Bari: Laterza, 1973
Il marxismo di Galvano della Volpe. Roma: Editori riuniti, 1976
Le filosofie e le scienze contemporanee. Torino: Loescher, 1981; uusi painos 1992
Le forme classiche. Torino: Loescher, 1981; uusi painos 1992
La razionalità moderna. Torino: Loescher, 1981
La filosofia greca dal 6. al 4. secolo (Gabriele Giannantoni, Armando Plebe, Pierluigi Domini). Milano: Vallardi; Padova: Piccin, 1983
Socratis et Socraticorum Reliquiae.  (4 osaa. Sarja Elenchos, 18)  Napoli:  Bibliopolis, 1983–1990.  Teoksen verkkoversio. (Arkistoitu – Internet Archive)
Aristotele teoretico. Roma: Istituto della enciclopedia italiana, 1993
Epicureismo greco e romano : atti del Congresso internazionale. Napoli: Bibliopolis, 1996
Profilo di storia della filosofia. Torino: Loescher
Dialogo socratico e nascita della dialettica nella filosofia di Platone (julkaistu postuumisti, toim. B. Centrone). Bibliopolis, 2005
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: it:Gabriele Giannantoni
Käännös suomeksi
For the Throne

| For the Throne (Music Inspired by the HBO Series Game of Thrones)  |
| --- | --- | --- |

Soundtrack-albumin tiedot
 Julkaistu: 26. huhtikuuta 2019
 Tuottaja(t):  Ricky Reed  Matt Bellamy  Matt Berninger  DaHeala  Aaron Dessner  El Guincho  Fish Narc  Jeremiah Fraites  IIVI  Nate Mercereau  Sebastien Najand  Wesley Schultz  The Weeknd  X Ambassadors 
 Tyylilaji: pop
 Kesto: 46.50
 Levy-yhtiö: Columbia Records
Singlet albumilta For the Throne
 ”Power Is Power” Julkaistu: 18. huhtikuuta 2019
For the Throne (Music Inspired by the HBO Series Game of Thrones) on soundtrack-albumi, jota on inspiroinut HBO:n tuottama Game of Thrones -televisiosarja. Se julkaistiin 26. huhtikuuta 2019 Columbia Recordsin kautta. Albumilla on mukana monia nimekkäitä artisteja ja yhtyeitä, kuten Ellie Goulding, Travis Scott ja The National.
SZA:n, The Weekndin ja Travis Scottin esittämä ”Power Is Power” julkaistiin singlenä 18. huhtikuuta 2019. Noin viikkoa aiemmin albumilta oli julkaistu kaksi promootiosingleä: Maren Morrisin kappale ”Kingdom of One” ja The Lumineers -yhtyeen ”Nightshade”.
Vastaanotto

Kriitikko Ryan Dombalin mukaan albumi ei vastannut sarjan asettamia odotuksia. Pitchfork-lehdessä hän kuvaili albumia sanoin ”jos tämä albumi olisi hahmo Game of Thronesissa, se puukotettaisiin kursailematta kuoliaaksi minuuteissa”. Dombal ihmetteli etenkin Ricky Reedin valintaa synkkään ja mystiseen sarjaan perustuvan albumin vastaavaksi tuottajaksi, sillä tämä on aiemmin tuottanut lähinnä tunnelmaltaan päinvastaisia popkappaleita. Myös Stephen Thomas Erlewine kummasteli Reedin työtä ja sanoi albumin vain sivunneen sarjaa. Se muistutti hänestä enemmän Jason Derulon musiikkia ja ainoat viittaukset sarjaan tuntuivat olleen kappaleiden sanoissa.
Vastaanotto > Arvostelut

AllMusic:
Pitchfork: 3.7/10
Kappaleet

Maren Morris: ”Kingdom of One” – 3.35 (säv. ja san. Eric Frederic, Sam Harris, Wayne Hector, Nate Mercereau, Maren Morris)
SZA, The Weeknd ja Travis Scott: ”Power Is Power” – 3.31 (säv. ja san. Ahmad Balshe, Zach Cooper, Mike Dean, Victor Dimotsis, Frederic, S. Harris, Myles Martin, Jason Quenneville, Solána Rowe, Abel Tesfaye, Jacques Webster)
The Lumineers: ”Nightshade” – 3.00 (säv. ja san. Jeremiah Fraites, Wesley Schultz)
Ellie Goulding: ”Hollow Crown” – 2.51 (säv. ja san. Cooper, Dimotsis, Ramin Djawadi, Frederic, Goulding, S. Harris, Joe Kearns)
X Ambassadors: ”Baptize Me” – 3.37 (mukana Jacob Banks, säv. ja san. Frederic, Casey Harris, S. Harris, Adam Levin)
ASAP Rocky ja Joey Badass: ”Too Many Gods” – 2.29 (säv. ja san. Frederic, Hector, Rakim Mayers, Mercereau, Jo-Vaughn Virginie Scott)
The National: ”Turn on Me” – 4.15 (säv. ja san. Matt Berninger, Aaron Dessner)
James Arthur: ”From the Grave” – 3.19 (säv. ja san. Frederic, S. Harris, Hector, Tobias Wincorn)
Rosalía: ”Me Traicionaste” – 2.46 (mukana A.Chal, säv. ja san. Pablo Díaz-Reixa, Alejandro Salazar, Rosalía Vila Tobella)
Lil Peep: ”When I Lie” – 3.13 (remix, mukana Ty Dolla Sign, säv. ja san. Benjamin Friars-Funkhouser, Tyrone Griffin, Jr., IIVI, Gustav Åhr)
Lennon Stella: ”Love Can Kill” – 2.30 (säv. ja san. Frederic, S. Harris, Hector, Mercereau)
Chloe x Halle: ”Wolf at Your Door” – 3.57 (säv. ja san. Chloe Bailey, Halle Bailey, DJ Stanfill, Frederic, S. Harris, Mercereau)
Mumford & Sons: ”Devil in Your Eye” – 3.45 (säv. ja san. Edward Dwane, Benjamin Lovett, Winston Marshall, Marcus Mumford)
Matt Bellamy: ”Pray (High Valyrian)” – 3.54 (säv. ja san. Bellamy, David Benioff, Dan Weiss)
Singlet > Promootiosinglet

”Kingdom of One” (Maren Morris, 2019)
”Nightshade” (The Lumineers, 2019)
Gary Prior

| Gary Prior> Henkilötiedot |
| --- | --- |
Syntynyt: 13. marraskuuta 1957 (ikä 66) Dorval, Quebec, Kanada
Kansalaisuus:   Kanada
Jääkiekkoilija
Pelipaikka:  hyökkääjä
Pituus:  181 cm
Paino:  78 kg
Pelaajaura
Pääsarjaura:  1980–1986
Seurat:  Pennsylvanian yliopisto (NCAA) Vermontin yliopisto (NCAA) Augsburger Panther (Ob./2. Bund.) Ketterä (I-div.)
Valmennusura
Vuodet:  1986–
Seurat:  SaiPa (1988–1989) Augsburger Panther (1994–1998) Heilbronner Falken (1998–2000) Sterzing/Vipiteno (2000–2001) SC Bietigheim-Bissingen (2001–2002) EHC München (2004–2006) SC Langenthal (2006–2008) HYS The Hague (2009–2011) EHC Lustenau (2011–2013)
Gary Prior (s. 13. marraskuuta 1957) on kanadalainen jääkiekkovalmentaja ja entinen pelaaja. Hän pelasi hyökkääjänä. Nykyisin Prior valmentaa Okanagan HC Europe -joukkuetta Erste Bank Young Stars Leaguessa.
Pelaajaura

Prior pelasi kaksi kautta Pennsylvanian yliopistojoukkueessa ja kaksi Vermontin yliopistojoukkueessa vuosina 1976–1980 ennen siirtymistään Eurooppaan. Prior pelasi vuodet 1980–1982 saksalaisessa Augsburger Pantherissa. Ensimmäinen kausi 1980–81 kului kolmanneksi korkeimmalla sarjatasolla Oberligassa ja oli nostamassa joukkuetta 2. Bundesligaan seuraavaksi kaudeksi 1981–82.
Kaudet 1984–85 ja 1985–86 Prior pelasi Suomessa jääkiekon I-divisioonaa Imatran Ketterässä, jossa lopetti pelaajauransa.
Valmentajaura

Prior on valmentanut vuosia suomalaisia ja saksalaisia joukkueita. Priorista tuli Ketterän päävalmentaja heti seuraavalla kaudella 1986–87, kun hän oli lopettanut joukkueessa pelaajauransa. Kauden 1988–89 Prior valmensi jääkiekon SM-liigassa Saimaan Palloa. Joukkue sijoittui runkosarjassa kymmenenneksi. Prior valmensi kauden 1989–90 norjalaista Hasle Lören Osloa ja palasi kaudeksi 1990–91 Ketterän päävalmentajaksi.
Prior valmensi vuodet 1991–1993 IFK Lepplaxia ja kauden 1993–94 Kuusamon Pallo-Karhuja II-divisioonassa. Prior siirtyi kaudeksi 1994–95 Saksaan Augsburger Pantherin apuvalmentajaksi DEL:ään. Hänestä tuli seuraavalla kaudella joukkueen päävalmentaja. Prior valmensi Augsburgia kolme kautta kevääseen 1998 asti. Vuosina 1998–2006 Prior valmensi Saksan alasarjoissa, kuten 2. Bundesligassa ja Oberligassa Heilbronner EC:tä, SC Bietigheim-Bissingeniä ja EHC Müncheniä.
Prior valmensi Sveitsin Nationalliga B:n SC Langenthalia 2006–2008. Priorista tuli hollantilaisen HYS The Haguen päävalmentaja kesken kauden 2009–2010, ja hän jatkoi seurassa vielä seuraavankin vuoden. Seuraavat kaksi kautta hän valmensi Itävallan Nationalligassa pelannutta EHC Lustenauta, mutta sai potkut ja siirtyi Italian toiselle sarjatasolle HC Gherdëinaan kevääksi 2013. Vuodesta 2013 lähtien hän on valmentanut monikansallisessa EBYSL junioriliigassa Lower Austria Stars ja Okanagan HC Europe -joukkueita.
Johan Viktor Myllykorpi

Johan Viktor Myllykorpi (Ritala) (24. syyskuuta 1861 Isojoki – 21. elokuuta 1923 Kauhajoki) oli suomalainen saarnaaja ja arkkiveisujen tekijä. Joissain teoksissa hänen sukunimensä esiintyy muodossa Myllykorsi.
Myllykorpi asui Kauhajoella vuodesta 1898 lähtien.
Teoksia

Kaksi kertomusta.   Tekijä, Tampere 1886
Kaksi tarinaa.   Tekijä, Tampere 1886, 2. painos 1888
Kolme kertomusta.  Tekijä, Tampere 1886, 1887, 1888
Murha-laulu, joka tapahtui Kauhajoella 11 päivä elokuuta 1887 Luovonkylässä, jossa oli poika joka murhais äitinsä.  Tekijä, Tampere 1887
Neljä kertomusta.  Tekijä, Tampere 1887
Laulu Tampereen Verkatehtaan tulipalosta, joka tapahtui 31. päivä heinäkuuta 1888. Tekijä, Tampere 1888
Yksi aivan uusi ja surullinen laulu Loimaan kirkon surkeasta palosta, joka tapahtui 10 päivä elokuuta 1888.  Tekijä, Tampere 1888
Kaksi aivan uutta ja kaunista laulua. Tekijä, Tampere 1890
Kolme kaunista laulua.  J. M. Lohikoski, Tampere 1890
Surulaulu siitä murhasta ja murhapoltosta joka tapahtui 21 päivä maalisk. 1891 Loimijoen metsämaalla myöhään illalla.  Tekijä, Tampere 1891
Lyhykäinen viitaus miten alhaisuus muuttuu ylhäisyydeksi ja köyhyys rikkaudeksi.   Tekijä, Vaasa 1895
Armosta olemme autuaat. Uskotko sinä sen?    Tekijä, Tampere 1896
Suomennoksia

Kertomus Muderyksen lapsuudesta ynnä hänen lähtönsä merelle.   Tampere 1888
Peder Hersleb: Jumalan lasten jokapäiväinen edeskäyminen armopöydälle, eli valitut aamu- ja ehtoo-rukoukset, joka päiväksi viikossa.   Tampere 1890, 1895, 1900, 1903, 1908.
Muutamia lohdutus-sanoja. Lutherin kirjoista.   Tampere 1896
For the Glory of Nothing

| For the Glory of Nothing Tarot |
| --- | --- | --- |

Studioalbumin tiedot
 Julkaistu: 6. helmikuuta 1998
 Tuottaja(t): Hannu Leidén
 Tyylilaji: heavy metal
 Kesto: 51.37
 Levy-yhtiö: Blastic Heaven
Listasijoitukset
  Suomen virallinen lista: 19.
Tarotin muut julkaisut
| Stigmata 1995 | For the Glory of Nothing 1998 | Shining Black 2003 |
Singlet albumilta For the Glory of Nothing
 ”Warhead” Julkaistu: 24. lokakuuta 1997  ”The Punishment” Julkaistu: 1998
For the Glory of Nothing on kuopiolaisen heavy metal -yhtye Tarotin viides studioalbumi, joka julkaistiin 6. helmikuuta 1998.
Albumi nousi Suomen virallisen listan sijalle 19.
Kappaleet

Crawlspace – 3.37
Warhead – 6.00
I’m Here – 3.56
Shining Black – 7.03
Beyond Troy – 5.37
Dark Star Burning – 4.25
The Scourger – 4.40
Ghosts of Me – 5.28
The Punishment – 4.01
Ice – 6.28
Kokoonpano

Marco Hietala – laulu, basso
Zachary Hietala – kitara
Janne Tolsa – kosketinsoittimet
Pecu Cinnari – rummut
Arvostelut

Metalliluola: 9-/10
Soundi:
Aiheesta muualla

For the Glory of Nothing Discogsissa. (englanniksi)
Albumi For the Glory of Nothing Encyclopaedia Metallum -sivustolla (englanniksi)
Tarot
| --- | --- |
Studioalbumit:   Spell of Iron  Follow Me into Madness  To Live Forever  Stigmata  For the Glory of Nothing  Suffer Our Pleasures  Crows Fly Black  Gravity of Light  The Spell of Iron MMXI 
Livealbumit:   To Live Again  Undead Indeed 
Kokoelmat:   Shining Black 
Singlet:   ”Wings of Darkness”  ”Love’s Not Made for My Kind”  ”Rose on the Grave”  ”Angels of Pain”  ”As One”  ”Warhead”  ”The Punishment”  ”Undead Son, Mama”  ”You”  ”I Walk Forever”
Franklin ACE

Franklin ACE on yhdysvaltalaisen Franklin Computerin valmistama sarja tietokoneita. Tietokoneet olivat klooneja Apple II-tietokoneista.
Kiista Applen kanssa

Franklin Computer joutui oikeuteen Applen kanssa tekijänoikeusrikkomuksesta, jonka Franklin-yhtiö aluksi voitti. Myöhemmin yritys hävisi, johon myöhemmin on viitattu takaisinmallinnusta koskevista oikeustapauksissa. Apple väitti yhtiön kopioineen Apple-tietokoneen ROM-ohjelman yhteensopivuuden saamiseksi.
Franklinin väite oli, että koska tietokoneohjelma ei ole olemassa paperille tulostetussa muodossa tekijänoikeuslaki ei koskisi tietokoneohjelmaa. Tarkennus Yhdysvaltain tekijänoikeuslakiin merkitsi tekijänoikeuden kattamaan myös binäärimuotoisen ohjelman ihmisten käyttämän lähdekoodin lisäksi.
Oikeustapausta voidaan merkitä omisteisen ohjelmiston käsitteen syntynä.
Mallit

Eri mallit olivat klooneja Apple II:n eri malleista:
Ace 100 – Apple II
Ace 1000 – Apple II Plus
Ace 1200
Ace 2000 – Apple IIe, ei levykeasemaa
Ace 2100 – yksi levykeasema
Ace 2200 – kaksi levykeasemaa
Ace 500 – Apple IIc
Ace 1000 -malli ei tehtaalta tullessaan tukenut värejä, mutta ominaisuus voitiin lisätä jälleenmyyjällä 50 dollarin piirillä. Menettelyllä Franklin pyrki suojaamaan itseään Applelta.
Georg Borenius

Georg Borenius vuonna 1884
Georg Borenius (9. heinäkuuta 1858 Helsinki – 12. marraskuuta 1922 Helsinki) oli suomalainen yliopettaja ja oppikirjojen tekijä.
Georg Boreniuksen vanhemmat olivat professori Henrik Gustaf Borenius ja Augusta Matilda Nervander. Hän pääsi ylioppilaaksi Helsingin ruotsalaisesta normaalilyseosta 1877 ja valmistui Helsingin yliopistosta filosofian kandidaatiksi ja maisteriksi 1882 sekä filosofian lisensiaatiksi ja tohtoriksi 1886. Hän teki opintomatkan Saksaan ja Skandinavian maihin.
Borenius oli matemaattisten aineiden opettajana useissa Helsingin kouluissa. Hän oli Helsingin ruotsalaisessa normaalilyseossa matematiikan ja fysiikan lehtorina 1889–1906 ja matematiikan, fysiikan ja kemian yliopettajana 1906–1922.
Borenius julkaisi oppikirjoja ja tieteellisiä tutkielmia. Hän oli Helsingin kaupunginvaltuuston jäsenenä.
Georg Borenius oli naimisissa vuodesta 1889 Alice Nervanderin kanssa.
Julkaisuja

Om den Cauchyska uppgiften att framställa en bruten rationel funktion, som antager föreskrifna värden för gifna värden af argumentet, Helsingin yliopiston väitöskirja. Helsingfors 1886
Funktions- och likhetsbegreppen enligt Kronecker teoksessa Normallyceum i Helsingfors: berättelse 1893. Helsingfors 1893
Förberedande kurs i geometri. Söderström, Helsingfors 1913
Räknetabeller; tekijät Georg Borenius, Einar Meinander. Söderström, Helsingfors 1916, suomeksi nimellä Laskutaulukkoja; tekijät Georg Borenius, Einar Meinander, Uno Saxén.  Söderström & C:o, Helsinki 1916